stanford-oval/wikipedia huggingface dataset:
פרידריכסהאפן

| --- | --- |
סמל פרידריכסהאפן

הטיילת בעיר
 מדינה:  גרמניה גרמניה
 מדינה:  באדן-וירטמברג באדן-וירטמברג
 ראש העיר:  אנדריאס ברנד
 תאריך ייסוד:  1811
 שטח:  69.91 קמ"ר
 גובה:  400 מטרים
 אוכלוסייה:  ‏
  ‑ בעיר:  62,932 (31 בדצמבר 2022)
  ‑ צפיפות:  820 נפש לקמ"ר (2013)
 קואורדינטות:  47°39′N 9°29′E﻿ / ﻿47.650°N 9.483°E﻿ / 47.650; 9.483
 אזור זמן:  UTC +1
 http://www.friedrichshafen.de
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניפרידריכסהאפן(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניפרידריכסהאפן(למפת באדן-וירטמברג רגילה) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןפרידריכסהאפן(למפת באדן-וירטמברג מוגדלת) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןפרידריכסהאפן  he tabBackground:;tabBorder:#aaa;defaultTab:0;
פְּרִידְרִיכְסְהָאפֶן (בגרמנית: Friedrichshafen) היא עיר על קו החוף הצפוני של ימת קונסטנץ בדרום גרמניה, בקרבת הגבולות עם שווייץ ואוסטריה. זוהי בירת המחוז בודנזה במדינה הפדרלית באדן-וירטמברג. בעיר מתגוררים כ-58,000 תושבים.
היסטוריה > המאה ה-19

פרידריכסהאפן הוקמה בשנת 1811 כחלק ממלכת וירטמברג, בעלת-ברית של צרפת במהלך המלחמות הנפוליאוניות. העיר נקראה על שמו של פרידריך הראשון, מלך וירטמברג (1754 - 1816) שקבע אותה כנקודה פטורה ממס עבור סחורה משווייץ. פרידריכסהאפן נוצרה על גבי עיר קודמת שנקראה בוכהורן ושלט האצולה שלה אומץ. כמו גם, העיר החדשה שולבה עם הכפר לשעבר, הופן, והמנזר שבו שופץ כדי שימש כמעון הקיץ עבור מלכי וירטמברג. וילהלם הראשון, מלך וירטמברג המשיך בפיתוח העיר, מה שכלל רכישה של אוניית קיטור בשם "וילהלם".
שרים ופקידים בכירים בנו וילות סביב הטירה המלכותית, ותיירים זרים רבים ביקרו בעיר, כולל הצאר אלכסנדר השני של רוסיה. מסלול הרכבת הראשון שהונח על ידי רכבת המדינה המלכותית וירטמברג בשנת 1847 חיבר את הנמל של פרידריכסהאפן לראבנסבורג. היילברון חוברה בשנת 1850 ומעבורת לרומנסהורן החלה לפעול ב-1869. למרות ההתנגדות הקודמת שלהם לפרוסיה, תחת המבנה הפדרלי של האימפריה הגרמנית, וירטמברג ופרידריכסהאפן המשיכו ליהנות מכמה זכויות מיוחדות בעקבות שילובן בגרמניה לאחר מלחמת צרפת–פרוסיה.
היסטוריה > תעופה

פרדיננד פון צפלין הקים את המפעל לספינות אוויר צפלין בסוף המאה ה-19. הדגם הניסיוני הראשון LZ1 (ראשי תיבות ל-Luftschiff Zeppelin, "ספינת האוויר צפלין") היה באורך 128 מטר ומצויד בשני מנועים מתוצרת דיימלר של 14.2 כ"ס האחד (10.6 קילוואט). איזון הספינה הושג על ידי הסטת משקולת בין שני זיזי המנועים. הוא המריא לראשונה ב-2 ביולי 1900 מעל ימת קונסטנץ, משך הטיסה ארך 18 דקות בלבד וזאת לאחר שנשבר המנגנון שנועד להסטת המשקולת המאזנת.
חברות ייצור כלי טיס אחרות, כולל מייבאך, נסקו גם כן בפרידריכסהאפן בתעשיית השירותים, אשר קיבלה תנופה גדולה במלחמת העולם הראשונה. בעקבות חוזה ורסאי, ממלכת וירטמברג פורקה אך משפחת המלוכה המודחת המשיכה לשלוט על הטירה בפרידריכסהאפן, למרות מהפכת העובדים של נובמבר 1918.
בשנת 1929 הגיע הגרף צפלין (LZ 127) מפרידריכסהאפן לארץ ישראל, להלן פרסום העיתון "דבר" בנושא:
"לפי ידיעה טלגרפית שקיבל בא כוח רשת עיתוני אולשטיין בירושלים, יפליג 'הצפלין' מפרידריכשאפן ביום ראשון הבא. בארץ ישראל לא יתעכב, רק יזרוק מספר חבילות דואר שתשאנה את מענו של ה. קסטלר, בא כוח רשת אולשטיין בירושלים. מי שימצא חבילה כזו מתבקש למסרה מיד במערכת דואר היום, בית הפועל ירושלים, ויקבל פרס של לירה ורבע - מלבד כל הוצאות נסיעתו. בתור בא כוח עיתוני אולשטיין משתתף במעוף הזה הד"ר וייזל"
בתקופה שלאחר המלחמה, מייבאך וחברות תעופה רבות אחרות פנו לתעשיית בניית הרכב. את המפעל לבניית מטוסים בפרידריכסהאפן, שהוקם על ידי קלאודיוס קובר, רכש תאודור דורניר. בגלל הוראות אמנת ורסאי, רבים מהמטוסים יוצרו תחילה באיטליה, ספרד, הולנד ויפן, אבל חזרו לעבוד בפרידריכסהאפן בעקבות עליית המשטר הנאצי. למרות אסון הינדנבורג ב-1937 והאמברגו האמריקני על הליום שהוטל על גרמניה, תהליך ייצור ספינות האוויר הגרמניות הסתיים. בכל אופן, בשנת 1993 מפעל הצפלין הוקם מחדש ובשנת 2001 חברת תעופה מסחרית החלה להפעיל שירות טיסות מנמל התעופה של פרידריכסהאפן. ב-2012 הוצעו 12 קווי תעופה קבועים וטיסות נוספות לערים נבחרות.
היסטוריה > מלחמת העולם השנייה

נוכחותם של צפלין, מייבאך, דורניר, ומפעלי ציוד שונים, הפכה אותה למרכז תעשייה גרמני חשוב במלחמת העולם השנייה. בין 1942 ל-1945 העסיקו המפעלים הללו מאות אסירים ממחנות הריכוז דכאו ודורה-מיטלבאו, אשר שוכנו בהאנגר של הצפלין הראשון. במהלך פשיטת בעלות הברית, המפעל לייצור טילי V-2 נחרב. כמו כן, נעשה גם שימוש באסירים כדי לבנות מנהרות תת-קרקעיות ליד פרידריכסהאפן, כדי להגן על הייצור מפני הפצצות חוזרות ונשנות. בין יוני 1943 ופברואר 1945 ספגה העיר אחת עשרה הפצצות. ההפצצה הקשה ביותר הייתה ב-28 באפריל 1944 – היא הרסה את רוב מרכז העיר העתיקה. כשני שלישים מהעיר נהרסו במהלך המלחמה.
היסטוריה > גרמניה המודרנית

לאחר מלחמת העולם השנייה, פרידריכסהאפן הייתה חלק מאזור הכיבוש הצרפתי לפני התאגדותה לתוך באדן וירטמברג, מערב גרמניה.
תעשיית האווירונאוטיקה הגרמנית נאסרה שוב למשך שנים רבות שלאחר המלחמה וחברות שוב נסגרו או העבירו את מרכזי הייצור שלהן למדינות אחרות. ההתאוששות העיקרית של העיר מתוארכת להקמתה כמקום מושבו המנהלי של מחוז בודנזה של מערב גרמניה, בשנת 1973.
החיילים הצרפתיים האחרונים נסוגו סופית מהשטח, רק בשנת 1992.
כלכלה

בניית ספינות אוויר בשליש הראשון של המאה ה-20 משכה תעשייה רבה ותרמה באופן משמעותי לשגשוג היחסי של פרידריכסהאפן. פרידריכסהאפן ידועה בעיקר בשל היותה בית של מספר חברות צפלין בניהן דורניר, טוגנום AG וחברת הבת שלה לייצור מנוע בעירה פנימית, MTU פרידריכסהאפן, ו-ZF פרידריכסהאפן AG, יצרנית של מערכות תמסורת. גראף פרדיננד פון צפלין, במקור בנה את ספינות האוויר שלו על גבי מחסן צף באגם קונסטנץ, כך ניצל את אנרגיית הרוח בתהליך ההמראה, כיום באותו מקום נמצא מוזיאון צפלין גדול ליד חוף האגם. בשנים האחרונות נבנות מספר ספינות צפלין קטנות באמצעות טכנולוגיה מודרנית (צפלין NT) וניתן להזמין אותן לסיורים אוויריים. כמו גם, בשדה התעופה של פרידריכסהאפן נמצא מוזיאון דורניר, המציג שחזור של טכנולוגיה ומטוסים מבית דורניר. בשנת 2008 דווח כי עסקי ספינות האוויר מכניסים לעיר 60–80 מיליון דולר בשנה.
העיר מציעה בנוסף מלונות רבים ומבחר גדול של מסעדות וחנויות הממוקמות לאורך טיילת החוצה את העיר.
מלבד תעשייה ותיירות, מתקיימות תערוכות שונות סדירות מסחריות, כגון Aero (טכנולוגית תעופה), Interboot (ספורט מים), EuroBike ,OutDoor, וגורמים כלכליים חשובים. יתר על כן, מרכז תרבות בית גראף-צפלין הפך למיקום פופולרי לקונגרסים, כנסים, ואירועים אחרים.
חינוך

אוניברסיטת צפלין, אוניברסיטת מחקר פרטית, היא האוניברסיטה הפרטית היחידה במדינה באדן-וירטמברג שקיבלה את הזכות הנדירה להעניק תוארי דוקטור לתלמידיה. אף על פי שהאוניברסיטה נוסדה רק בשנת 2003, התוכנית לתרבות וניהול תקשורת שלה דורגה על ידי המועצה להשכלה הגבוהה כתוכנית האוניברסיטאית הטובה ביותר בתחום במדינות דוברות גרמנית. כמו גם, התוכנית במנהל עסקים וכלכלה דורגה במקום הרביעי בין כל האוניברסיטאות הנבחנות בגרמניה, אוסטריה, שווייץ והולנד (נכון לשנת 2011). אוניברסיטת צפלין מחזיקה בתואר "האוניברסיטה הכי מחויבת" בגרמניה בנושאים הנוגעים לחברה אזרחית.
לאוניברסיטת ראבנסבורג לחינוך שיתופי יש קמפוס בפרידריכסהאפן.
תחבורה

פרידריכסהאפן נהנית משירות רכבות ללינדאו, אולם ובזל שבשווייץ. כמו גם ישנו שירות מעבורות המחבר את פרידריכסהאפן לרומנסהורן שבשווייץ ומספר עיירות קטנות סביב האגם. מאז שנת 2005 ישנו קו המחבר בין קונסטנץ לפרידריכסהאפן באמצעות סירה מהירה.
לפרידריכסהאפן יש נמל תעופה מקומי אשר מציע טיסות בינלאומיות על בסיס יומי באמצעות החברות לופטהנזה סיטי ליין, טורקיש איירליינס וג'רמנווינגס. בנוסף, היא משמשת כרכזת למוביל התעופה InterSky. הערים הגדולות הקרובות ביותר הן קונסטנץ, סנט גאלן, אולם, רוונסבורג, מינכן, ציריך, וברגנץ.
ערים תאומות

פרידריכסהאפן היא עיר תאומה של הערים:
איטליה אימפריה, איטליה
בוסניה והרצגובינה סרייבו, בוסניה והרצגובינה
צרפת דייה-דה-ווז', צרפת
בלארוס פולאצק, בלארוס
גרמניה דליטש, גרמניה
ארצות הברית פאוריה, ארצות הברית
גלריית תמונות נוף של פרידריכסהאפן

המראה ראשונה לצפלין הראשון מעל אגם קונסטנץ
הצפלין בהאנגר הצף בימת קונסטנץ
סמליל אוניברסיטת צפלין
תמונת פנורמה של העיר
הנמל של העיר
הטיילת של העיר
פרשת האיש במזוודה

מרדכי לוק משמאל, האיש במזוודה
פרשת האיש במזוודה הייתה פרשת ניסיון כושל של שירותי המודיעין המצריים, בראשית שנות ה-60 של המאה ה-20, להפעיל אזרח ישראלי שחצה את הגבול למצרים כמרגל.
ראשית הפרשה

מרדכי לוק עלה לישראל ממרוקו בשנת 1949. שירת בצה"ל, היה נשוי ואב לילדים, נגר במקצועו שסטה לפשע. היו לו חמש הרשעות בעבירות שונות, בהן זיוף והסגת גבול.
בשנת 1961 בגיל 28, חצה את גבול רצועת עזה, שהייתה אז בשלטון מצרי. בחצותו את הגבול לרצועת עזה, מסר ידיעות סודיות למצרים. הוא הועבר לקהיר, שם ישב כשנה בכלא. לאחר מכן שידר שידורי תעמולה בקול הרע"ם מקהיר - רדיו קהיר בעברית, ובהמשך הציע את שירותיו למודיעין המצרי. המצרים קיבלו את ההצעה, אימנו את האיש בקורס לסוכנים בקהיר ושלחו אותו לעיר נאפולי שבאיטליה שאמורה הייתה להיות הבסיס לפעולותיו, כשהיעד הוא מדינת ישראל. כאשר נראה היה למצרים כי האיש אינו עומד בהתחייבויותיו, ואיננו מביא להם מודיעין בעל ערך, חשדו כי הוא סוכן כפול או כי הוא עומד לחדש את קשריו עם ישראל. הם זימנו אותו לפגישה בבית קפה ברומא ב-17 בנובמבר 1964. תוך כדי הפגישה, ארבעה מצרים חטפו אותו ואילצו אותו להיכנס לרכבם תחת איומי אקדח והביאו אותו לשגרירות המצרית ברומא.
המשפט והמאסר

ב-24 בנובמבר 1964 הוסגר מרדכי לוק על ידי שלטונות איטליה לישראל, ולמחרת הובא בפני שופט שלום בתל אביב שפסק לעוצרו. לכתב "מעריב" שנכח בבית המשפט אמר לוק בחיוך: "יש הבדל ברור בין המשטרה המצרית והישראלית. הרבה יותר נוח לשבת כאן".
מרדכי לוק הועמד לדין בבית המשפט המחוזי בשישה סעיפים, ביניהם:
יציאה מישראל שלא כדין
מסירת ידיעות סודיות לאויב
מסירת ידיעות העלולות להיות לתועלת לאויב, תוך פגיעה בביטחון המדינה
קשירת קשר במצרים למסירת ידיעות ביטחוניות סודיות, ובמימוש מטרת קשר זה באירופה
להגנתו טען לוק כי ברח מישראל עקב סכסוך משפחתי והטרדות מצד המשטרה נגדו. בנוסף, אין ראיות לכך שידע על התועלת בידיעות שמסר וכי לא הייתה לו כוונה לפגוע בביטחון המדינה. כן טען כי הידיעות שמסר למצרים היו בגדר "העמדת פנים", "אחיזת עיניים" ו"הטעיה".
ב-10 בספטמבר 1965 הרשיע בית המשפט המחוזי את לוק בעבירות עליהן הועמד לדין. בפסק הדין נאמר כי לוק ידע על התועלת בידיעות שמסר וכי בין היתר מסר למודיעין המצרי בעזה ידיעה על דרכי הגישה למרכז צבאי חשוב, ואין להעלות על הדעת כי לא ידע שהאויב עלול להפיק תועלת מידיעה זו.
לגבי מימוש הקשר באירופה, הרשיע בית המשפט את לוק מכיוון שמצא כי מיום טיסתו לאירופה ועד ליום שחרורו מן המזוודה בנמל התעופה של רומא, הוא עמד בקשר עם הסוכנים המצרים ולא נתן לכך הסבר סביר.
בהרשיעו את לוק גזר עליו בית המשפט המחוזי שלוש עשרה שנות מאסר.
מרדכי לוק ערער בפני בית המשפט העליון על ההרשעה ועל חומרת העונש. היועץ המשפטי לממשלה, מצדו, ערער על קלות העונש.
ב-26 באפריל 1966 דחה בית המשפט העליון את הערעור על ההרשעה ואת ערעורו של היועץ המשפטי לממשלה על קולת העונש. לעומת זאת, פסק בית המשפט, מפי השופט משה זילברג, כי הוא מקבל חלקית את ערעורו של לוק על חומרת העונש, וסיכם:
"...בהעלותנו על לב את העונש שהמערער כבר ספג באותם הרגעים הזוועתיים שבילה במזוודה, נראה לנו כי העונש ההולם את מעשיו הבלתי-ידועים באיטליה בצירוף מעשיו הידועים בעזה ובקהיר, יהיה עונש של עשר שנות מאסר מיום מעצרו"
לאחר ששוחרר מן הכלא, בתום תקופת מאסרו, פתח מרדכי לוק מסעדה בתחנה המרכזית הישנה בתל אביב.
מרדכי לוק נפטר בל' בסיוון ה'תשס"ו, 26 ביוני 2006.
הפרשה בקולנוע

בטרם נדמו הדי הפרשה חשו מפיקים זריזים להפיק סרט ריגול, בו הוצגה חטיפת אדם במזוודת-ארגז, בדומה לחטיפתו של לוק.
הסרט "מבצע קהיר", שהופץ מחוץ לישראל בשמות "Trunk to Cairo" ו-"Cairo Campaign", נוצר בשנת 1966 כהפקה משותפת ישראלית-גרמנית. הסרט, הדובר אנגלית, בוים על ידי מנחם גולן ורפאל נוסבאום, והשתתפו בו שחקנים ישראלים רבים ובהם יוסף ידין, גילה אלמגור, בומבה צור ושלמה וישינסקי. לצדם שחקו השחקנים הזרים ג'ורג' סנדרס ואודי מרפי, כשמרפי גילם את תפקיד הסוכן החשאי, גיבור הסרט. לעלילת הסרט הוכנס המאבק הישראלי נגד המדענים הגרמנים במצרים שהתחולל באותה עת.
עלילת הסרט מספרת על סוכן חשאי (אודי מרפי) שקבע פגישה בקהיר עם מדען גרמני (ג'ורג' סנדרס), המפתח טיל המיועד להגיע לירח, אך יכול לשמש ככלי נשק. הגיבור בורח עם בתו של המדען, שבה התאהב באיטליה, שם הוא נלכד בידי סוכנים מצרים, המכניסים אותו למזוודה, אותה הם עומדים לשלוח במטוס לקהיר. האיטלקים תופסים את הסוכנים המצרים, פותחים את המזוודה ומגלים בה את גופתו של סוכן מצרי ולא את גיבור הסרט, שהצליח להיחלץ ממנה, וטס לקהיר להמשיך במשימותיו. הקשר של הסרט עם הפרשה של מרדכי לוק מודגש בזה שלאחר תפיסת המזוודה ולפני פתיחתה מישהו אומר "Look, look inside".
הסרט לא זכה להצלחה אמנותית או קופתית, אך כל הצופים קישרו אותו עם פרשת "האיש במזוודה".
אלי לוק

ב-24 בנובמבר 2002 נעצר אלי לוק, בנו של מרדכי לוק, בחשד לריגול ולסיוע לפלסטינים בביצוע פיגועים נגד ישראל. הפרשה פורסמה באמצעי התקשורת, תוך אזכור בולט של פרשת המזוודה של אביו ואמירות כמו "ההיסטוריה חוזרת". אולם ב-27 בנובמבר 2002 שוחרר לוק ממעצר וטען שיריב עסקי ניסה להפלילו. כעבור מספר חודשים סגרה הפרקליטות את התיק מחוסר ראיות.
בשנת 2004 הגיש אלי לוק תביעת דיבה נגד חברת החדשות של הערוץ השני, שסירבה לפרסם את דבר סגירת התיק באותה הבלטה שבה פורסם דבר מעצרו. בית המשפט פסק ב-28 ביוני 2006 כי חברת החדשות אכן לא עמדה בעניין זה בדרישת חוק איסור לשון הרע, וחייב את חברת החדשות לפצות את לוק ב-30,000 ש"ח. תביעה בעילה דומה הגיש אלי לוק בשנת 2006 נגד "חדשות 10" ובית המשפט פסק לו ב-31 בדצמבר 2007 פיצוי בסך 50,000 ש"ח. בתביעה שלישית נגד העיתון "ידיעות אחרונות" נפסק לאלי לוק פיצוי בסך 50,000 ש"ח. לעומת זאת, תביעה דומה שהגיש לוק נגד הערוץ הראשון, נדחתה ב-4 במרץ 2008, לאחר שבית המשפט פסק כי התנצלות ששידר הערוץ הראשון הייתה בגדר "צעד הולם, מספיק ומידתי" וחייב את לוק בתשלום הוצאות המשפט בסך 6,500 ש"ח.
ספיחי הפרשה

מרדכי לוק נפטר מסרטן ב-2006. כלתו סיפרה בתוכנית "פנים אמיתיות" של אמנון לוי ששודרה ב-24 באוגוסט 2015 כי זמן קצר לפני פטירתו, בשכבו על ערש דווי, הוא ביקש ממנה להתקרב למיטתו והתוודה בפניה כי היה סוכן של המוסד. [דרוש מקור]
ראו גם

חטיפת אומרו דיקו
לקריאה נוספת

זאב שיף ואיתן הבר, לקסיקון לביטחון ישראל, הוצאת זמורה, ביתן, מודן, 1976, עמ' 290
מרדכי נאור, לקסיקון ישראל - 60 שנה למדינה, הוצאת משרד הביטחון, 2008, עמ' 24
הערות שוליים

↑  יגאל לב, הרבה יותר נוח לשבת בכלא הישראלי, מעריב, 26 בנובמבר 1964
↑  ע"פ 330/65 מרדכי לוק נ' היועץ המשפטי לממשלה
↑  תמונת מצבה
↑  ראו הערך "Trunk to Cairo" בוויקיפדיה האנגלית
↑  תא (רמ') 3103/04 אלי לוק נ' חברת החדשות הישראלית בע"מ
↑  תא (ת"א) 71908/06 אלי לוק נ' חברת חדשות 10 בע"מ
↑  תא (ת"א) 48982/04 אלי לוק נ' ידיעות אחרונות
↑  תא (י-ם) 13071/06 אלי לוק נ' רשות השידור, הטלוויזיה הישראלית
צ'בדאר ינקוב

צ'בדאר קירילוב ינקוב (בבולגרית: Чавдар Кирилов Янков; נולד ב-29 במרץ 1984 בסופיה שבבולגריה) הוא כדורגלן עבר בולגרי ששיחק בעמדת הקשר האחורי.
נבחרת לאומית

ינקוב הופיע לראשונה במדי נבחרת בולגריה בשנת 2004. את שערו הראשון בנבחרת הוא הבקיע ב-13 באוקטובר 2004 במשחק מול נבחרת מלטה בדקה ה-41, המשחק הסתיים 1:4 לזכות הבולגרים.
תארים

גמר הגביע האוקראיני - 2010/2009 (מטאלורג דונצק)
קודי ויליאמס

| --- | --- |

 לידה:  20 בנובמבר 2004 (בן 19) סן לואיס אוביספו, ארצות הברית 
 עמדה:  סמול פורוורד 
 גובה:  2.01 מטרים
 מכללה:  אוניברסיטת קולורדו בולדר (2023–2024)
 דראפט:  בחירה 10, 2024 יוטה ג'אז
 קבוצות כשחקן
 2024–:  יוטה ג'אז
 
קודי ויליאמס (באנגלית: Cody Williams; נולד ב-20 בנובמבר 2004) הוא כדורסלן אמריקאי המשחק בעמדת הסמול פורוורד ביוטה ג'אז מליגת ה-NBA.
קריירת תיכונים ומכללות

ויליאמס נולד בסן לואיס אוביספו, קליפורניה וגדל בגילברט, אריזונה. הוא למד בתיכון פרי בעיר ובשנתו השלישית נבחר לשחקן השנה באזור פרמייר לאחר שהעמיד ממוצעים של 13 נקודות, ארבעה ריבאונדים, שלושה אסיסטים ושתי חטיפות למשחק וזכה עם קבוצתו באליפות המדינה בדרג 6A. בעונתו הרביעית והאחרונה רשם ויליאמס 18.4 נקודות, 6.7 ריבאונדים וארבעה אסיסטים למשחק והוביל את הפומאס למאזן 30–1 ולאליפות שנייה ברציפות. הוא נבחר לשחק במשחק מקדונלד'ס אול-אמריקן ובנייקי הופ סאמיט.
ויליאמס דורג שביעי בכל ארצות הברית על ידי ESPN ובחר לשחק כדורסל מכללות באוניברסיטת קולורדו בולדר למרות הצעות מאוניברסיטת המדינה של לואיזיאנה, אוניברסיטת אריזונה, UCLA ואוניברסיטת דרום קליפורניה.
בעונת 2023/24 הוא נבחר לחמישיית הפרשמנים של אזור Pac-12 לאחר שהעמיד ממוצעים של 11.9 נקודות, 3 ריבאונדים ו-1.6 אסיסטים למשחק.
קריירה מקצועית

ב-26 ביוני 2024 נבחר ויליאמס במקום ה-10 בדראפט ה-NBA ‏2024 על ידי יוטה ג'אז.
קריירה בנבחרת הלאומית

ב-2023 זומן ויליאמס על ידי מאמנו בקולורדו טד בויל לנבחרת הנוער של ארצות הברית לגביע העולם בכדורסל עד גיל 19, והעמיד ממוצעים של 7.9 נקודות, 3.6 ריבאונדים ו-1.1 אסיסטים למשחק.
חיים אישיים

אחיו הגדול של קודי, ג'יילן ויליאמס, משחק באוקלהומה סיטי ת'אנדר מליגת ה-NBA.
הערות שוליים

↑  Commitment Analysis: Cody Williams commits to Colorado, Rivals.com, ‏9 בנובמבר 2022
↑  Perry 5-star basketball recruit Cody Williams signs with Colorado, The Arizona Republic, ‏9 בנובמבר 2022
↑  Cody Williams, Koa Peat lead Perry to first state basketball title with win over Hamilton, The Arizona Republic, ‏2 במרץ 2022
↑  2022-23 MaxPreps All-America Team: Cameron Boozer of Columbus headlines high school basketball's best, MaxPreps.com, ‏29 במרץ 2023
↑  Colorado’s Baye Fall, CU Buffs recruit Cody Williams named McDonald’s All Americans, The Denver Post, ‏25 בינואר 2023
↑  Colorado signee Cody Williams named to Team USA roster for Nike Hoop Summit, Rivals.com, ‏14 בפברואר 2023
↑  פרופיל גיוס למכללות, באתר ESPN
↑  פרופיל גיוס למכללות, באתר 247Sports
↑  סטטיסטיקות מכללות, באתר Sports-Reference.com
↑  פרופיל, באתר גביע העולם בכדורסל עד גיל 19 2023
↑  While Jalen Williams is talk of NBA Draft, younger brother Cody draws Arizona's attention, Arizona Daily Star, ‏19 ביוני 2022
פרנץ לאנג

| --- | --- |

 לידה:  28 בדצמבר 1930 Thalkirchen-Obersendling-Forstenried-Fürstenried-Solln, הרפובליקה הפדרלית של גרמניה 
 פטירה:  6 בדצמבר 2015 (בגיל 84) מינכן, הרפובליקה הפדרלית של גרמניה 
 שם לידה:  Franz Lang 
 מקום קבורה:  ולדפרידהוף מינכן 
 מוקד פעילות:  גרמניה 
 תקופת הפעילות:  1957–2000 (כ־43 שנים) 
 סוגה:  מוזיקה עממית 
 שפה מועדפת:  גרמנית 
 כלי נגינה:  אקורדיון, גיטרה 
 חברת תקליטים:  פיליפס רקורדס, יוניברסל מיוזיק גרופ 
 פרופיל ב-IMDb
 
פרנץ "פרנצל" לאנג (בגרמנית: Franz "Franzl" Lang;‏ 28 בדצמבר 1930 – 6 בדצמבר 2015) הידוע גם בתור "מלך היודל" (בגר': Jodlerkönig) היה זמר יודל אלפיני מבוואריה, גרמניה. לאנג שר רק שירי מוזיקה עממית גרמניים, לאנג שר לרוב בדיאלקטים הבוואריים הכפריים.
קריירה

לאנג, גדל במינכן, הוכשר כיצרן כלים. הוא החל לנגן על אקורדיון בגיל תשע. פרנץ מוכר (במיוחד בגרמניה) כמלך היודל, הוא הופיע מספר פעמים בהופעת ומחזות זמר. הלהיט הגדול ביותר שלו היה גרסת כיסוי משנת 1968 של הלחנת "Lied Kufsteiner Das" של קרל גנזר. לאורך שנות ה-70, הוא היה שותף קבוע בתוכניות מגוונות מוזיקליות בטלוויזיה המערב גרמנית, במיוחד בתוכנית Lustige Musikanten של ערוץ ZDF.
לאנג מכר יותר מ-10 מיליון תקליטים; הוא זכה ב-20 תקליטי זהב ותקליט פלטינה אחד בתעשיית ההקלטות הגרמנית.
ביום הולדתו ה-70, הופיע בפעם האחרונה.
חיים אישיים

לאנג היה נשוי לאשתו יוהנה משנת 1954. היה אב לבן ולבת.
נפטר בבית אבות במינכן ב-6 בדצמבר 2015 מתסמונת כשל רב-מערכתי ונקבר ב-11 בינואר 2016, בבית קברות ביער, עם הקדשות מרובות ממשפחתו וחבריו.
דיסקוגרפיה

רשימה חלקית:
Das Bayernland
Der weißblaue Hammer
Stimmung beim Jodlerwirt
Wir kommen von den Bergen
Zillertal, du bist mei Freud
Tirol Heimat der Berge
פילמוגרפיה

1956: Salzburger Geschichten
1961: Drei weiße Birken
1961: Der Orgelbauer von St. Marien
1961: Schlagerrevue 1962
1962: Tanze mit mir in den Morgen
1962: Drei Liebesbriefe aus Tirol
ראו גם

היינו
הערות שוליים

1 2  Williams, Martina (21 December 2015). "Das Kufsteiner Lied"-Interpret Franzl Lang ist tot, www.merkur.de (בגרמנית).
1 2  Abendzeitung Germany, Letzter Jodler für Franzl Lang († 84), www.abendzeitung-muenchen.de, ‏2016-01-12 (בגרמנית) -  "Last yodel for Franzl Lang († 84)" (בגרמנית)
| --- | --- |
בקרת זהויות :  BnF: cb13830668v (data)  GND: 134439260  ICCU: DDSV282436  ISNI: 0000 0000 5514 4619  LCCN: n94019096  MusicBrainz: 324fe6b9-a65d-4881-8342-a4bdd4ea38c6  VIAF: 51873897   WorldCat (עם VIAF): 51873897
צחי לב

| --- | --- |
אין תמונה חופשית
 לידה:  21 בינואר 1972 (בן 52) טירת כרמל, ישראל
 מדינה:  ישראל 
 עיסוק:  שחקן
 פרופיל ב-IMDb
 
צחי לב (נולד ב-21 בינואר 1972) הוא שחקן תיאטרון וטלוויזיה ישראלי.
ביוגרפיה

צחי לב נולד בטירת כרמל. בגיל ארבע החל להופיע באירועים יחד עם להקה מקומית. בשנת 1979, כשהיה בן שבע השתתף בפסטיבל שירי הילדים "פסטיזמר" יחד עם נירה רבינוביץ' בשיר "פאפא פופאי", שזכה במקום הראשון. בשנת 1979 הופיע בטלוויזיה החינוכית הישראלית בתוכנית "מה פתאום?". מגיל 12 עד גיל 16 היה חבר בלהקת הנוער של טירת כרמל "להקת הצברים".
בשנת 1990 התגייס לצה"ל ללהקת פיקוד דרום. לאחר שירותו הצבאי עבד בבית מלון באילת, כחלק מצוות הבידור.
בשנת 1998 התקבל למחזמר "ישראל חוגגת חמישים", בהשתתפות 50 זמרים, רקדנים ומוזיקאים מישראל, שהופיעו ב-11 ערים בגרמניה לכבוד שנת ה-50 למדינת ישראל.
לב המשיך ללמוד בסל"ה - הסטודיו לאמנויות התיאטרון מיסודו של יורם לוינשטיין, אותם סיים בהצטיינות.
הופיע בפרסומות בטלוויזיה, לגופים כגון "גולף אנד קו", "שטראוס גרופ", "נביעות", "מפעל הפיס" ועוד.
לב מגלם את "הדודה נזימה", דמות המבוססת על סבתו, במופע יחיד הנערך באירועים פרטיים.
בשנים 2015–2020 שיחק בסדרה הקומית "שנות ה-80" שיחק בתפקיד "סיני", חתנו של פרוספר, המרבה לקלל בעיראקית יהודית.
בתיאטרון פרינג' הפיק והשתתף בהצגות "החדר" ו"החגיגה" של הרולד פינטר, בהצגה "אדמונד" של דייוויד מאמט. במסגרת לימודיו בסל"ה, השתתף בהצגה "הם יורים גם בסוסים", על פי ספרו של הוראס מקוי.
לב הוא בעל חברת הפקות אירועים למגזר העסקי. הוא נשוי, ואב לשני בנים ובת.
הערות שוליים

1 2  ריאיון עם השחקן 16 ביולי 2018[דרושה הבהרה]
↑  צחי לב, באתר ארגון שלש
1 2  הם יורים גם בסוסים – מאת שלומי מסוקוביץ' ודדי ברון – מחזור 2001 אתר הסטודיו לאמניות התיאטרון מיסודו של יורם לוינשטיין
↑  רשימת הבוגרים של סל"ה, מחזור 2001
↑  צחי לב בפרסומת לגולף אנד קו, באתר יוטיוב
↑  הדודה נזימה
קלמין

ערך זה עוסק במרכיב הפעיל בתרחיץ המקל על עקיצות יתושים. אם התכוונתם לעפרה של אבץ שהיא תערובת של שני מינרלים, ראו .
קלמין (Calamine) הוא המרכיב הפעיל בתרחיץ קלמין, המקל על עקיצות יתושים וגרויים שונים בעור.
הקלמין הוא תערובת של 99.5 אחוז תחמוצת אבץ (ZnO) בתוספת חצי אחוז בקירוב של תחמוצת הברזל (Fe2O3). התרחיץ מצר את נקבוביות העור וגורם ליובש באזור עליו הוא נמרח. מעבר לאלחוש המקום העקוץ, התרחיץ גם מחטא במידה מסוימת את המקום ומונע זיהום הנובע מגרד. בתרחיץ קלמין אין סטרואידים, אנטיהיסטמינים (חומרים מדכאי אלרגיה), או חומרים מלאכותיים אחרים, והוא נחשב תרופה טבעית ובטוחה יחסית להקלה מהירה מפני גרד הנובע מעקיצות חרקים או מחלות עור כגון אבעבועות רוח, אקזמה וגרדת.
קלמין (מינרל)

ערך זה עוסק בעפרה של אבץ שהיא תערובת של שני מינרלים. אם התכוונתם למרכיב הפעיל בתרחיץ המקל על עקיצות יתושים, ראו .
קלמין הוא שם היסטורי לעפרה של אבץ. מקור השם מהעיירה הבלגית קלמיס (Kelmis) ששמה הצרפתי היה "לה קלמין" (La Calamine), ובה יש מכרה אבץ. אזור הכפר הגרמני ברייניגרברג נודע במכרות הקלמין הגדולים שבו שפעלו במהלך המאות ה-18 וה-19.
במהלך המאה ה-18 התברר כי מה שחשבו כעפרה אחת היא בעצם תערובת של שני מינרלים שונים:
פחמת האבץ – ZnCO3 או סמיתסוניט.
סיליקט האבץ - Zn4Si2O7(OH)2•H2O או המימורפיט.
שני המינרלים דומים מאוד בצורתם וניתן להבחין ביניהם רק באנליזה כימית. בשנת 1803 הצליח הכימאי והמינרלוג הבריטי ג'יימס סמיתסון לבצע הפרדה בין המינרלים. עם זאת, בתעשיית המכרות מקובל עדיין השימוש במונח קלמין על מנת לתאר את שני המינרלים.
במינרלוגיה המונח קלמין איננו תקף עוד, והוחלף בסמיתסוניט והמימורפיט על מנת להבדיל בינם לבין התערובת הוורודה של תחמוצת האבץ (ZnO) ותחמוצת הברזל (Fe2O3) בהם נעשה שימוש בתרחיץ הקלמין.
עד המאה ה-18 הייתה העפרה קלמין חיונית להפקת הפליז, מכיוון שאבץ מתכתי טהור אינו קיים בטבע ולא הייתה אז טכנולוגיה להפיקו. הפליז המופק באמצעות קלמין מכונה "פליז קלמין".
קלמליזאורוס

| קלמליזאורוס |
| --- | --- |
 
תקופה
יורה תיכון 165 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
משפחה:: איהלופיים
סוג:: קלמליזאורוס
מין:: Klamelisaurus gobiensis
שם מדעי
 Klamelisaurus ‏שיג'ין, 1993

קלמליזאורוס (שם מדעי: Klamelisaurus; מילולית: "לטאת הרי קלמלי") הוא סוג של דינוזאור ממשפחת הממנצ'יזאוריים, אשר התקיים במשך היורה התיכון של סין, לפני 165 מיליון שנה מזמננו.
המאובנים של הדינוזאור התגלו בתצורות שישוגו (אנ') שבשינג'יאנג ואלה תוארו למדע ב-1993 בידי החוקר הסיני ג'או שיג'ין. בסוג תואר מין יחיד - Klamelisaurus gobiensis. הממצאים כללו שלד די שלם למעט הגולגולת.
דינוזאור זה היה בעל צוואר ארוך וחוליות קשותות שתמכו במבנה הארוך שלו. לפי החוקר גרגורי ס. פאול הוא הגיע לאורך 13 מטרים, כשמחצית האורך כולל את הצוואר ולמשקל של 6 טונות בממוצע. מבנה הצוואר יכל להזדקף כדי להגיע לצמרות עצים ולאכול מעליהם והזנב איזן אותו ואולי אף הגן עליו מטורפים מקומיים כמו המונולופוזאורוס והסינרפטור.
לצידו התגלו ממצאי בלוזאורוס שלעיתים נחשב לחבר בסוג זה, אף שכיום רוב החוקרים רואים בבלוזאורוס סוג עצמאי, מאחר שמבנה העצמות שונה מעט וגם גיל הממצאים.